ທະຫານ ຈັບແລະຄວບຄຸມໂຕ ຜູ້ນຳຄົນສຳຄັນ ໃນ Guinea-Bissau
ພວກທະຫານໃນ Guinea-Bissau ກ່າວອ້າງວ່າ ຕົນໄດ້ຈັບປະທານາທິບໍດີຊົ່ວຄາວ ແລະອະດີດນາຍົກໄວ້ ກ່ອນໜ້າການເລືອກຕັ້ງ ປະທານາທິບໍດີຮອບສອງ.
ພວກທະຫານ ຢູ່ໃນ Guinea-Bissau ກ່າວວ່າ ເຂົາເຈົ້າກໍາລັງຄວບຄຸມໂຕປະທານາທິ ບໍດີຊົ່ວຄາວແລະອະດີດນາຍົກລັດຖະມົນຕີ ກ່ອນໜ້າການເລືອກຕັ້ງປະທານາທິບໍດີ ທີ່ປະ ເທດອາຟຣິກາຕາເວັນຕົກດັ່ງ ກ່າວ ໂຄສົກຂອງພວກທະຫານ ຢຶນຢັນວ່າ ການກັກຂັງອະດີດນາຍົກລັດຖະມົນຕີ ແລະຜູ້ສະມັກ ເປັນປະທານາທິບໍດີທີ່ມີຄະແນນສຽງນໍາໜ້າ ທ່ານ Carlos Gome Junior ແລະປະທາ ນາທິບໍດີຊົ່ວຄາວຂອງປະເທດທ່ານ Raimundo Pereira ຫລັງຈາກທີ່ໄດ້ມີການບຸກໂຈມ ຕີເຂົ້າໄປໃນເຮືອນຂອງທ່ານ ໃນວັນພະຫັດຜ່ານມາ ພັນໂທ Daha Bana na Walna ກ່າວຕໍ່ນັກຂ່າວໃນວັນສຸກວານນີ້ວ່າ ພວກທ່ານທັງ ສອງ “ສະບາຍດີ ” ສະພາຄວາມໝັ້ນຄົງ ຂອງອົງການສະຫະປະຊາຊາດ ປະນາມການເຂົ້າຢຶດອຳນາດຂອງ ພວກທະຫານ ໃນ Guinea-Bassau ແລະກ່າວວ່າ ຕ້ອງມີການຟື້ນຟູ ການປົກຄອງ ຂອງລັດຖະບານພົນລະເຮືອນ ສະພາຄວາມໝັ້ນຄົງ ໄດ້ອອກຖະແຫລງການສະບັບນຶ່ງ ເວົ້າວ່າ ບັນດາສະມາຊິກຂອງສະພາຄວາມໝັ້ນຄົງປະນາມຢ່າງແຮງຕໍ່ການໃຊ້ກຳລັງເຂົ້າ ຢຶດອໍານາດຈາກລັດຖະບານທີ່ຖືກຕ້ອງຊອບທຳຂອງ Guinea-Bassau ໂດຍບາງກຸ່ມ ໃນກອງທັບ ພວກທະຫານໃນ Guinea-Bissau ເລີ້ມພະຍາຍາມເຮັດລັດຖະປະຫານໃນຕອນແລງ ຂອງວັນພະຫັດ ຄືນນຶ່ງກ່ອນການໂຄສະນາຫາສຽງ ເລືອກຕັ້ງປະທານາທິບໍດີຮອບສອງ ກໍານົດທີ່ຈະເລີ້ມຂຶ້ນ ພວກທະຫານກະບົດພາກັນເຂົ້າຄວບຄຸມຖະໜົນຫົນທາງ ສະຖາ ນີໂທລະພາບ ແລະວິທະຍຸ ຕະຫຼອດທັງໂຮງການລັດຖະບານທັງຫຼາຍ ທີ່ຢູ່ໃນນະຄອນ ຫຼວງຂອງປະເທດ